text: Juleringridning ikke til hest - men på traktor
  10 december 2017 kl. 10.26
  I weekenden blev der afholdt en stor konkurrence i Øster Løgum. Juleringridning på traktor.  
  Lørdag var der juletraktorringridning i Øster Løgum ved Aabenraa. 20 traktorer med ejere deltog.
  Astrid Thaisen, dagplejer, Øster Løgum : "Hvis jeg fik en pink traktor, så lovede jeg, jeg nok skulle køre med. Året efter havde han (manden red.) lavet Pink Lady til mig, så har jeg været med lige siden."
  Astrid Thaisen er en af dem. Hun har kørt med i Løgum Traktorforenings ringridningskonkurrence i 14 år. Det er fjerde gang, de gør det til jul og trodser kulden: 
  - Det er fordi, jeg har fået Pink Lady. Hvis jeg fik en pink traktor, så lovede jeg, jeg nok skulle køre med. Året efter havde han (manden red.) lavet pink lady til mig, så har jeg været med lige siden. 
  For at deltage, skal man have nissehue på. Og der er hård kamp om julepræmierne. Astrid Thaisen har endnu ikke vundet, selvom gejsten er ikke forsvundet.
  - Jeg prøver altid på at vinde, fortæller hun. 
  Før slaget skal stå, er der parade gennem byen. Og så skal der lades til dagens kamp med varme drikke - men kun kakao! Gløggen kommer først frem, når omgangene er kørt. 
  Næste gang traktorklubben i Øster Løgum holder traktortræf bliver til foråret.
  